**Špecifikácia rozsahu oprávnenej aktivity a oprávnených výdavkov**

|  |
| --- |
| **Upozornenie:**  Oprávnené sú iba tie **výdavky, ktoré sú nevyhnutné** pre realizáciu a dosiahnutie cieľov projektu.  Daň z pridanej hodnoty (ďalej len „DPH“) sa považuje za neoprávnený výdavok v prípade, ak:   * žiadateľ má nárok na vrátanie (odpočet) DPH za nadobudnutý a/alebo zhodnotený majetok, ktorý je financovaný z príspevku; * z prevádzkovania majetku nadobudnutého a/alebo zhodnoteného z poskytnutého príspevku plynú akékoľvek príjmy z ekonomickej činnosti, pričom na účely tejto činnosti sa prevádzkovateľ tohto majetku stáva zdaniteľnou osobou podľa § 3 zákona o DPH[[1]](#footnote-1).   Výdavky, obstarávané dodávateľským spôsobom, na ktorých obstaranie sa vzťahujú pravidlá verejného obstarávania, musia byť obstarané v súlade so zákonom o verejnom obstarávaní a usmerneniami RO pre IROP k procesom verejného obstarávania.  Žiadateľ je povinný zostaviť rozpočet projektu, pričom ako oprávnené výdavky si môže nárokovať len tie, ktoré spadajú do nižšie uvedeného definičného rámca. Žiadateľ v rozpočte projektu vecne odôvodní, že jeho výdavky spadajú do uvedeného rámca a tiež zdôvodní ich potrebu, resp. nevyhnutnosť pre úspešnú realizáciu projektu.  **Akýkoľvek projekt odporúčame žiadateľom konzultovať pri jeho príprave s MAS.** |

***Inštrukcia pre MAS pre prípravu tejto prílohy:***

**MAS má právo v rámci prípravy výzvy zúžiť rozsah oprávnených výdavkov oproti tomuto vzoru a to vtedy, ak Stratégia CLLD neobsahuje plný rozsah aktivít. V takom prípade, ak MAS vyhlási výzvu na plný rozsah aktivít, aktivity, ktoré nie sú súčasťou stratégie, sa považujú za neoprávnené.**

|  |  |
| --- | --- |
| Špecifický cieľ 5.1.1 - Zvýšenie zamestnanosti na miestnej úrovni podporou podnikania a inovácii | |
| Aktivita: A. Zakladanie nových a podpora existujúcich mikro a malých podnikov, samostatne zárobkovo činných osôb, družstiev | |
| A1 Podpora podnikania a inovácií | |
| Popis oprávnenej aktivity:   * obstaranie hmotného majetku pre účely tvorby pracovných miest, * nutné stavebnotechnické úpravy budov spojené s umiestnením obstaranej technológie a/alebo s poskytovaním nových služieb,   Pozn. Za oprávnené nutné stavebnotechnické úpravy budov sa považuje iba taký rozsah prác, ktorý priamo súvisí s projektom, t.j. napr. úpravy pre zabezpečenie nezávadného prostredia, pokiaľ to to vyžaduje citlivosť obstaranej technológie (aby nedochádzala k jej poškodeniu, napr. prachovými časticami) alebo úpravy priestorov, kde sa priamo bude poskytovať   * podpora marketingových aktivít, * podpora miestnych produkčno-spotrebiteľských reťazcov, sieťovanie na úrovni miestnej ekonomiky a výmena skúseností.   Podpora je na všetky oblasti ekonomických činností na území MAS, s výnimkou nasledovných (definovaných podľa Štatistickej klasifikácie ekonomických činností SK NACE, rev. 2[[2]](#footnote-2)):  **Sekcia A – Poľnohospodárstvo, lesníctvo a rybolov – celá sekcia neoprávnená**  **Sekcia B – Ťažba a dobývanie – neoprávnené sú nasledovné divízie**  Divízia 05 – Ťažba uhlia a lignitu  Divízia 06 – Ťažba ropy a zemného plynu  Divízia 07 – Dobývanie kovových rúd  **Sekcia C – Priemyselná výroba – neoprávnené sú nasledovné divízie**  Divízia 12 – Výroba tabakových výrobkov  Divízia 19 – Výroba koksu a rafinovaných ropných produktov    **Sekcia D – Dodávka elektriny, plynu, pary a studeného vzduchu – celá sekcia neoprávnená**  **Sekcia K – Finančné a poisťovacie činnosti – celá sekcia neoprávnená**  **Sekcia L – Činnosti v oblasti nehnuteľností – celá sekcia neoprávnená**  **Sekcia O – Verejná správa a obrana, povinné sociálne zabezpečenie – celá sekcia neoprávnená**  **Sekcia R – Umenie, zábava a rekreácia – neoprávnené sú nasledovné divízie**  Divízia 92 – Činnosti herní a stávkových kancelárií  **Sekcia S – Ostatné činnosti – neoprávnené sú nasledovné divízie**  Divízia 94 – Činnosti členských organizácií  **Sekcia T – Činnosti domácností ako zamestnávateľov, nediferencované činnosti v domácnosti produkujúce tovary a služby na vlastné použitie**  **Sekcia U – Činnosti extrateritoriálnych organizácií a združení – celá sekcia neoprávnená**  Činnosť, na podporu ktorej bude projekt zameraný (teda SK NACE na úrovni projektu) nesmie spadať pod žiadnu z vyššie uvedených oblastí.  Z podpory sú vylúčené nasledovné subjekty: **subjekty pôsobiace v oblasti poľnohospodárskej prvovýroby**  Z podpory sú vylúčené nasledovné oblasti investícií: **oblasť lesníctva, rybolovu a akvakultúry a poľnohospodárstva**  **Projekty predkladané v rámci SK NACE mimo negatívneho zoznamu ekonomických činností uvedených vyššie (t. j. ktoré sú vylúčené z podpory), sú oprávnené len v tom prípade, ak takýto projekt nebol schválený v rámci Stratégie CLLD, časť PRV, o čom žiadateľ predkladá čestné vyhlásenie. Vnútorné vybavenie ubytovacích zariadení je neoprávneným výdavkom.**  **Žiadateľ musí mať ekonomickú činnosť, ktorá súvisí s projektom, zapísanú v ORSR, t.j. musí mať oprávnenie ju vykonávať.**  **Majetok obstaraný v rámci projektu nemôže žiadateľ bez predchádzajúceho písomného súhlasu MAS a Riadiaceho orgánu pre IROP prenajímať tretím osobám.** Súhlas k prenajímaniu sa udeľuje iba vo výnimočných prípadoch. Predmet projektu môže byť prenajímaný alebo inak prenechaný do užívania tretej osobe výlučne v prípade, ak je za takým účelom v rámci projektu obstaraný alebo zhodnotený (a spĺňa všetky ostatné podmienky stanovené vo výzve), napr. obstaranie bicyklov za účelom ich zapožičiavania turistom. Predmet projektu nesmie byť využívaný zmiešaným spôsobom, t.j. čiastočne na účely vlastnej činnosti žiadateľa (napr. vo výrobnom procese alebo za účelom poskytovania služieb) a čiastočne prenajímaný alebo inak prenechávaný do užívania iným subjektom). | |
| Oprávnené výdavky | |
| Skupina oprávnených výdavkov | Vecný popis výdavku |
| 021 - Stavebné práce vo výške obstarávacej ceny | * výstavba nových stavieb, prístavby, nadstavby * rekonštrukcia a modernizácia existujúcich stavieb, |
| 022 – Samostatné hnuteľné veci a súbory hnuteľných vecí vo výške obstarávacej ceny | * nákup prevádzkových/špeciálnych strojov, prístrojov, zariadení vrátane prvého zaškolenia obsluhy (napr. CNC stroje, brúsky, frézy a iné výrobné zariadenia) vrátane obslužného softvéru, ak tvorí súčasť obstarávacej ceny zariadenia, * nákup technológií alebo časti technológií tvoriacich navzájom funkčný celok vrátane obslužného softvéru, ak tvorí súčasť obstarávacej ceny zariadenia, |
| 023 – Dopravné prostriedky | * nákup automobilov a iných dopravných prostriedkov   **Nákup automobilov je oprávnený v prípade, ak:**   1. **je priamo naviazaný na ciele projektu a jeho používanie je priamym predmetom činnosti projektu** 2. **je nepriamo naviazaný na ciele projektu, t j. nie je hlavným, ale je podporným nástrojom predmetu činnosti projektu**, pričom musia byť kumulatívne splnené nasledovné podmienky: 3. predmetom projektu sú aj iné výdavky, ktoré sú priamo previazané na ciele projektu, t.j. sú hlavnými nástrojmi pre predmet činnosti projektu na poskytovanie služieb/výrobu výrobkov 4. automobil priamo podporuje produkt (poskytovanie služby, výrobu výrobkov), ktorý je predmetom činnosti projektu a je účelný vo vzťahu k cieľom projektu (t.j. je nevyhnutný na poskytovanie takéhoto typu služby/výrobu takéhoto typu výrobku) a/alebo nevyhnutný na poskytovanie služby/výrobu výrobku v cielenej kvalite) 5. je automobil špeciálne prispôsobený na tento účel, t.j. ide o vozidlo, ktoré ma prepravný priestor na prevoz potrebných nástrojov, ktoré sú hlavným predmetom činnosti projektu   **Oprávnené typy vozidiel: úžitkové vozidlá[[3]](#footnote-3)**  Úžitkové vozidlo na účely oprávnenosti nákupu automobilov v rámci aktivity A1 predstavuje motorové vozidlo a jeho prípojné vozidlo alebo náves, ktoré sa používajú najmä na prepravu tovaru alebo cestujúcich na komerčné účely, napr. doprava pre vlastné potreby, alebo na iné podnikateľské účely.  Za oprávnené automobily sa považujú najmä nasledovné úžitkové vozidlá:   * motorové vozidlá navrhnuté a konštruované najmä na prepravu osôb a ich batožiny s viac než ôsmimi miestami na sedenie okrem miesta na sedenie vodiča; * motorové vozidlá navrhnuté a konštruované najmä na prepravu tovarov a/alebo nákladu, s celkovou hmotnosťou do 3,5 tony; * motorové vozidlá navrhnuté a konštruované najmä na prepravu tovaru s celkovou hmotnosťou presahujúcou 3,5 tony; * prípojné vozidlá navrhnuté a konštruované na prepravu tovaru alebo osôb, ako aj na ubytovanie osôb, s celkovou hmotnosťou do 3,5 tony; * prípojné vozidlá navrhnuté a konštruované na prepravu tovaru alebo osôb, ako aj na ubytovanie osôb, s celkovou hmotnosťou presahujúcou 3,5 tony     **Nákup iných dopravných prostriedkov je oprávnený v prípade, ak ide o:**   * dopravné prostriedky, ktoré majú **špeciálny účel** (napr. odťahové vozidlo, atď.) * nákladné vozidlá určené na prepravu materiálu, alebo tovaru pre účely žiadateľa, **nákup vozidiel cestnej nákladnej dopravy pre žiadateľov, ktorí pôsobia v oblasti cestnej nákladnej dopravy, nie je oprávnený.** |
| 029 - Ostatný dlhodobý hmotný majetok vo výške obstarávacej ceny | * nákup prevádzkových/špeciálnych strojov, prístrojov, zariadení vrátane prvého zaškolenia obsluhy (napr. CNC stroje, brúsky, frézy a iné výrobné zariadenia), * nákup technológií alebo časti technológií tvoriacich navzájom funkčný celok, |
| 518 - ostatné služby | * marketingové aktivity, podporujúce podnik rôznymi formami (letáky, reklamné pútače, inzercia a pod.),   **Výdavky na marketingové aktivity** **sú oprávnené len v kombinácii s oprávnenými výdavkami uvedenými aspoň v rámci jednej inej skupiny výdavkov pre túto oprávnenú aktivitu a to maximálne do výšky 25% celkových oprávnených výdavkov projektu.** |

|  |  |
| --- | --- |
| Špecifický cieľ 5.1.2 - Zlepšenie udržateľných vzťahov medzi vidieckymi rozvojovými centrami a ich zázemím vo verejných službách a vo verejných infraštruktúrach | |
| Rozvoj základnej infraštruktúry v oblastiach: | |
| B1. Investície do cyklistických trás a súvisiacej podpornej infraštruktúry | |
| Popis oprávnenej aktivity:  • výstavba cyklistických trás zabezpečujúcich dopravu osôb do a zo zamestnania alebo k verejným službám,  • rekonštrukcia cyklistických trás zabezpečujúcich dopravu osôb do a zo zamestnania alebo k verejným službám,  • budovanie verejného osvetlenia v priamej nadväznosti na výstavbu, alebo rekonštrukciu cyklotrasy,  • vyhradenie jazdných pruhov pre cyklistov,  • Investície do doplnkovej infraštruktúry - chránené parkoviská pre bicykle, cyklostojany, nabíjacie stanice pre elektrobicykle, odpočívadlá,  • systémy automatickej požičovne bicyklov, hygienické zariadenia  Pozn. cyklistické trasy a s nimi súvisiaca doplnková infraštruktúra nie sú oprávnené v rámci tejto aktivity, v prípade, že ide iba o cykloturistickú trasu určenú na relax, t.j. bez napojenia na cyklotrasu zabezpečujúcu dopravu osôb do a zo zamestnania alebo k verejným službám  **Majetok obstaraný v rámci projektu nemôže žiadateľ bez predchádzajúceho písomného súhlasu MAS a Riadiaceho orgánu pre IROP prenajímať tretím osobám.** Súhlas k prenajímaniu sa udeľuje iba vo výnimočných prípadoch. Predmet projektu môže byť prenajímaný alebo inak prenechaný do užívania tretej osobe výlučne v prípade, ak je za takým účelom v rámci projektu obstaraný alebo zhodnotený (a spĺňa všetky ostatné podmienky stanovené vo výzve), napr. obstaranie bicyklov za účelom ich zapožičiavania turistom. Predmet projektu nesmie byť využívaný zmiešaným spôsobom, t.j. čiastočne na účely vlastnej činnosti žiadateľa (napr. vo výrobnom procese alebo za účelom poskytovania služieb) a čiastočne prenajímaný alebo inak prenechávaný do užívania iným subjektom). | |
| Oprávnené výdavky | |
| Skupina oprávnených výdavkov | Vecný popis výdavku |
| 013 - Softvér vo výške obstarávacej ceny | * výdavky na obstaranie softvéru vrátane výdavkov na obstaranie licencií súvisiacich s používaním softvéru - napr. riadiaci softvér pre nabíjacie elektrostanice, softvér pre riadenie cyklopremávky a pod., * modernizácia softvéru – napr. upgrade (pridávanie nových funkcionalít zhodnocujúcich softvér) pre nabíjacie elektrostanice, pre softvér na riadenie cyklopremávky a pod.,   **Výdavky na softvér sú oprávnené len v kombinácii s oprávnenými výdavkami uvedenými aspoň v rámci jednej inej skupiny výdavkov pre túto oprávnenú aktivitu.** |
| 021 - Stavebné práce vo výške obstarávacej ceny | * realizácia nových stavieb nemotorovej dopravy, ako napríklad: * cyklistických komunikácií, cyklokoridorov (samostatná cyklistická cestička, samostatný cyklistický pruh, cyklokoridor, spoločná cestička pre chodcov a cyklistov), * doplnkovej cyklistickej infraštruktúry (chránené parkoviská pre bicykle (kryté stojany, automatické parkovacie systémy, a pod.), cyklostojany, nabíjacie stanice pre elektrobicykle (ako zabudované stroje, prístroje a zariadenia, ktoré sú súčasťou stavby), hygienické zariadenia, cyklistické odpočívadlo a pod.), * vybavenie cyklistickej komunikácie (schodiskové žliabky, osvetlenie, cyklistické spomaľovače a pod.), ako súčasť vyššie uvedených aktivít, * rekonštrukcie, modernizácia a stavebno-technické úpravy existujúcej infraštruktúry pre nemotorovú dopravu s možnosťou celoročnej prevádzky, vrátane vybavenia cyklistickej komunikácie (osvetlenie, cyklistické spomaľovače a pod.), sadových úprav a zelene, |
| 022 – Samostatné hnuteľné veci a súbory hnuteľných vecí vo výške obstarávacej ceny | * hygienické zariadenia, * výpočtová a telekomunikačná technika bezprostredne súvisiaca s implementáciou projektu, * prevádzkové a špeciálne stroje, prístroje, zariadenia, technika a náradie (napr. nabíjacia stanica), * komunikačná infraštruktúra (napr. v súvislosti s (audio)vizuálnym monitorovaním cyklochodníkov, cyklokoridorov a cyklistických komunikácií, v súvislosti s nabíjacími stanicami pre elektrobicykle, so systémami automatickej požičovne bicyklov a pod.) |
| 029 Ostatný dlhodobý hmotný majetok vo výške obstarávacej ceny | * hygienické zariadenia, * výpočtová a telekomunikačná technika bezprostredne súvisiaca s implementáciou projektu, * prevádzkové a špeciálne stroje, prístroje, zariadenia, technika a náradie (napr. nabíjacia stanica), * komunikačná infraštruktúra (napr. v súvislosti s (audio)vizuálnym monitorovaním cyklochodníkov, cyklokoridorov a cyklistických komunikácií, v súvislosti s nabíjacími stanicami pre elektrobicykle, so systémami automatickej požičovne bicyklov a pod.) |
| 023 Dopravné prostriedky vo výške obstarávacej ceny | * bicykle – nemotorové vozidlá pohybujúce sa pomocou ľudskej sily šliapaním do pedálov, ktoré sú ovládané cyklistom pomocou riadidiel tak, že sedí na sedadle bicykla a drží sa riadidiel, pričom pri jazde má cyklista nohy na pedáloch, * bicykle s pomocným motorčekom – bicykle, pričom na pohon okrem ľudskej sily slúži aj pomocný motorček, * kolobežky – nemotorové vozidlá pohybujúce sa pomocou ľudskej sily nožným odrážaním, ktoré sú ovládané kolobežkárom pomocou riadidiel tak, že sedí na sedadle kolobežky alebo stojí a drží sa riadidiel, * kolobežky s pomocným motorčekom – kolobežky, pričom na pohon okrem ľudskej sily slúži aj pomocný motorček, |

|  |  |
| --- | --- |
| Špecifický cieľ 5.1.2 - Zlepšenie udržateľných vzťahov medzi vidieckymi rozvojovými centrami a ich zázemím vo verejných službách a vo verejných infraštruktúrach | |
| Rozvoj základnej infraštruktúry v oblastiach: | |
| B2. Zvyšovanie bezpečnosti a dostupnosti sídiel | |
| Popis oprávnenej aktivity:  • výstavba, modernizácia, rekonštrukcia zastávok, staníc, parkovísk, na linkách prepájajúcich obec s mestom, súčasťou môžu byť :   * vnútorné a/alebo vonkajšie informačné tabule, * stacionárne informačné systémy, * systémy pre privolanie pomoci v prípade núdze   • budovanie prvkov a podpora opatrení na zvyšovanie bezpečnosti dopravy v obciach a mestách ako:   * budovanie alebo rekonštrukcia nadchodov, podchodov, * budovanie alebo rekonštrukcia chodníkov, * odstraňovanie úzkych miest v doprave, * odstraňovanie bariér, * budovanie, rekonštrukcia alebo modernizácia prvkov na ochranu zraniteľných účastníkov dopravy - cyklisti, chodci, * budovanie, rekonštrukcia alebo modernizácia vodorovného a zvislého dopravného značenia vrátane svetelnej signalizácie,   budovanie, rekonštrukcia alebo modernizácia verejného osvetlenia v priamej nadväznosti na bezpečnosť dopravy a jej účastníkov,  Pozn. Vyššie uvedené aktivity je žiadateľ oprávnený realizovať na takých trasách a miestach, na ktorých dochádza k reálnemu zvyšovaniu bezpečnosti dopravy - na hlavných cestných ťahoch v rámci obce, frekventovaných uliciach v obci. Musí byť preukázateľné, že vybudovanie bezpečnostného prvku je naozaj účelné vo vzťahu k zvýšeniu bezpečnosti dopravy.  Pozn 2. Modernizácia a rekonštrukcia miestnych komunikácií nie je oprávnená, resp. je oprávnená iba v rozsahu, ktorý priamo súvisí s vyššie uvedeným popisom oprávnenej aktivity a je nevyhnutný pre realizáciu projekt. | |
| Oprávnené výdavky | |
| Skupina oprávnených výdavkov | Vecný popis výdavku |
| 013 - Softvér vo výške obstarávacej ceny | * výdavky na obstaranie softvéru vrátane výdavkov na obstaranie licencií súvisiacich s používaním softvéru - napr. riadiaci softvér pre informačné systémy, elektronické informačné tabule a pod. * modernizácia softvéru – napr. upgrade (pridávanie nových funkcionalít zhodnocujúcich softvér) pre informačné systémy, elektronické informačné tabule a pod.   **Výdavky na softvér sú oprávnené len v kombinácii s oprávnenými výdavkami uvedenými aspoň v rámci jednej inej skupiny výdavkov pre túto oprávnenú aktivitu.** |
| 021 - Stavebné práce vo výške obstarávacej ceny | * realizácia nových stavieb, * rekonštrukcie, modernizácia a stavebno-technické úpravy existujúcej infraštruktúry |
| 022 – Samostatné hnuteľné veci a súbory hnuteľných vecí vo výške obstarávacej ceny | * elektronické informačné tabule, * ostatný hardware k softvéru * autobusové zastávky * parkovacie systémy * dopravné značenie, svetelná signalizácia a pod. ak nie je súčasťou dodávky stavebných prác, |
| 029 Ostatný dlhodobý hmotný majetok vo výške obstarávacej ceny | * elektronické informačné tabule, * ostatný hardware k softvéru * dopravné značenie, svetelná signalizácia a pod. ak nie je súčasťou dodávky stavebných prác, |

|  |  |
| --- | --- |
| Špecifický cieľ 5.1.2 – Zlepšenie udržateľných vzťahov medzi vidieckymi rozvojovými centrami a ich zázemím vo verejných službách a vo verejných infraštruktúrach | |
| Rozvoj základnej infraštruktúry v oblastiach: | |
| B3. Nákup vozidiel spoločnej dopravy osôb | |
| Popis oprávnenej aktivity:  • nákup vozidiel pre účely zabezpečenia spoločnej dopravy osôb vrátane vozidiel prispôsobených osobám s obmedzenou možnosťou pohybu a orientácie[[4]](#footnote-4), | |
| Oprávnené výdavky | |
| Skupina oprávnených výdavkov | Vecný popis výdavku |
| 023 Dopravné prostriedky vo výške obstarávacej ceny | * autobus, minibus, dodávka a pod. |

**Doplnkový výklad k oprávnenosti aktivity B3:**

* **Verejný charakter** **– Náhrada verejnej dopravy**

Zakúpené vozidlá musia slúžiť ako náhrada verejnej dopravy. Za náhradu verejnej dopravy je možné považovať zavedenie pravidelnej prevádzky v obsluhovanom území, prípadne nepravidelné využívanie vozidiel s odôvodnením takýchto potrieb, ktoré musia však nadväzovať na absenciu verejnej dopravy.

Cieľom projektu, ktorého predmetom je nákup vozidiel, musí mať charakter verejne dostupnej služby pre obyvateľov územia MAS. Napr. žiadateľ, ktorým je občianske združenie bude, prevádzkovať zakúpené vozidlo za účelom prepravy obyvateľov na základe ich požiadaviek (napr. zabezpečenie dopravy k doktorovi/do zariadení za zdravotnou starostlivosťou, do školy, do práce, na športové a kultúrne podujatia atď.). Zakúpené vozidlo nemôže slúžiť iba pre účely žiadateľa, nemôže byť poskytované na prenájom a služba musí byť verejne dostupná – všetkým obyvateľom

* **Preukázanie potreby náhrady verejnej dopravy** **v danom území**

Potreba zakúpenia vozidla ako náhrady verejnej dopravy v území musí obsahovať informácie o dopravnej situácii v území a to min. v rozsahu:

* súčasný stav dopravného spojenia v území preukázaný napr. cestovnými poriadkami verejných liniek spájajúcich obce v území,
* žiadaný stav dopraveného spojenia vychádzajúci z analýzy potrieb územia spolu s deklarovaním využitia vozidla za účelom náhrady verejnej dopravy.
* **Neziskový charakter projektu**

Projekt, ktorého predmetom je obstaranie vozidla v rámci aktivity B3 musí mať neziskový charakter, t.j. žiadateľ môže vyberať poplatky od užívateľov, avšak tie musia byť kalkulované max. do výšky pokrývajúcej prevádzkové náklady na vozidlo (napr. pohonné hmoty, odmena šoférom, zákonné poistenia, údržba a servis vozidla). Žiadateľ v žiadnom prípade nemôže z danej prevádzky vozidla tvoriť zisk.

* **Popis prevádzky projektu - zakúpeného vozidla**

Projekt musí obsahovať informácie, akým spôsobom bude žiadateľ prevádzkovať zakúpené vozidlo, t.j. akým spôsobom zabezpečí dostupnosť verejnej služby pre obyvateľov územia, kto bude vozidlo obsluhovať.

* **Preukázanie absorpčnej schopnosti obsluhovaného územia účelne využiť dopravný prostriedok**

MAS bude pri posudzovaní projektu brať do úvahy absorpčnú schopnosť obsluhovaného územia, a toaj vo vzťahu k ďalším projektom predložených v rámci tejto aktivity. Žiadateľ musíkonzultovať prípravu projektu s MAS. MAS bude pri posudzovaní projektu brať do úvahy reálnu využiteľnosť dopravného prostriedku a účelnosť výdavkov spojených s obstaraním takéhoto vozidla a to vo vzťahu k už zakúpeným vozidlám inými žiadateľmi z územia MAS, t.j. bude brať do úvahy, či dopyt zo strany obyvateľov je v takej miere, aby bolo ďalšie vozidlo nahrádzajúce verejnú dopravu využívané účelne a efektívne.

|  |  |
| --- | --- |
| Špecifický cieľ 5.1.2 – Zlepšenie udržateľných vzťahov medzi vidieckymi rozvojovými centrami a ich zázemím vo verejných službách a vo verejných infraštruktúrach | |
| Rozvoj základnej infraštruktúry v oblastiach: | |
| C1.Komunité sociálne služby | |
| Popis oprávnenej aktivity:  • zriaďovanie nových alebo rekonštrukcia a modernizácia existujúcich zariadení pre poskytovanie komunitných sociálnych služieb vrátane materiálno-technického vybavenia,  Pozn. Popis oprávnenej aktivity sa vzťahuje aj na denné stacionáre pre seniorov | |
| Oprávnené výdavky | |
| Skupina oprávnených výdavkov | Vecný popis výdavku |
| 021 – Stavebné práce vo výške obstarávacej ceny | * realizácia nových objektov a zariadení komunitných sociálnych služieb, * rekonštrukcia a modernizácia objektov a zariadení komunitných sociálnych služieb, * prístavby, nadstavby, stavebné úpravy objektov a zariadení komunitných sociálnych služieb, * stavebno-technické úpravy areálu zariadenia komunitných sociálnych služieb, sadové úpravy a zeleň, * ako doplnková aktivita k stavebným úpravám budov rekonštrukcia stavieb so zameraním na zvyšovanie energetickej hospodárnosti budov: * realizácia opatrení na zlepšenie tepelno-technických vlastností konštrukcií, najmä obnova obvodového plášťa, oprava a výmena strešného plášťa vrátane strešnej krytiny, resp. povrchu plochých striech, oprava a výmena výplňových konštrukcií, opravy technického, energetického alebo technologického vybavenia a zariadení objektu, ako aj výmena jeho súčastí (najmä výmena zdrojov tepla, vykurovacích telies a vnútorných inštalačných rozvodov), |
| 022 – Samostatné hnuteľné veci a súbory hnuteľných vecí vo výške obstarávacej ceny | * nákup interiérového vybavenia zariadení komunitných sociálnych služieb, * nákup prevádzkových strojov, prístrojov a zariadení vrátane prvého zaškolenia obsluhy (ak relevantné) |
| 029 Ostatný dlhodobý hmotný majetok vo výške obstarávacej ceny | * nákup interiérového vybavenia zariadení komunitných sociálnych služieb, * nákup prevádzkových strojov, prístrojov a zariadení vrátane prvého zaškolenia obsluhy (ak relevantné) |

**Doplnkový výklad k oprávnenosti aktivity C1:**

Komunitné sociálne služby podporované v rámci aktivity C1 sú chápané širšie a neobmedzujú sa len na sociálne služby tak, ako ich definuje zákon č. 448/2008 Z. z. Zároveň však platí, že podporované nebudú akékoľvek komunitné aktivity. Kľúčové je zameranie na pomoc sociálne vylúčeným, resp. znevýhodneným osobám. Projekt predkladaný v rámci aktivity C1 tak musí mať zachovaný sociálny aspekt. Zároveň platí, že investície do komunitných aktivít sú oprávnené, pokiaľ sú zamerané na znevýhodnené skupiny a pokiaľ analýza v Stratégii implementácie CLLD pre dané územie definuje tieto konkrétne skupiny, napr. matky s deťmi, ako znevýhodnené skupiny.

Príklad: Komunitné aktivity, napr. aktivity futbalového klubu sú oprávnené v prípade, že ide o klub združujúcich telesne postihnutých športovcov, resp. iné znevýhodnené skupiny osôb. V prípade, že ide o klasický futbalový klub, tak takéto komunitné aktivity nie sú v rámci C1 podporované.

|  |  |
| --- | --- |
| Špecifický cieľ 5.1.2 – Zlepšenie udržateľných vzťahov medzi vidieckymi rozvojovými centrami a ich zázemím vo verejných službách a vo verejných infraštruktúrach | |
| Rozvoj základnej infraštruktúry v oblastiach: | |
| C2 Terénne a ambulantné služby | |
| Popis oprávnenej aktivity:  • rozvoj terénnych komunitných sociálnych služieb:  - vybudovanie, rekonštrukcia alebo modernizácia zázemia pre poskytovanie terénnych komunitných sociálnych služieb,  - zvyšovanie kvality terénnych služieb najmä prostredníctvom materiálno-technického vybavenia (napr. vybavenie mobilného tímu poskytujúceho terénne služby), | |
| Oprávnené výdavky | |
| Skupina oprávnených výdavkov | Vecný popis výdavku |
| 021 – Stavebné práce vo výške obstarávacej ceny | * realizácia nových objektov a zariadení ako zázemia terénnych komunitných sociálnych služieb, * rekonštrukcia a modernizácia objektov a zariadení ako zázemia terénnych komunitných sociálnych služieb, * prístavby, nadstavby, stavebné úpravy objektov a zariadení ako zázemia terénnych komunitných sociálnych služieb, * ako doplnková aktivita k stavebným úpravám budov rekonštrukcia stavieb so zameraním na zvyšovanie energetickej hospodárnosti budov: * realizácia opatrení na zlepšenie tepelno-technických vlastností konštrukcií, najmä obnova obvodového plášťa, oprava a výmena strešného plášťa vrátane strešnej krytiny, resp. povrchu plochých striech, oprava a výmena výplňových konštrukcií, opravy technického, energetického alebo technologického vybavenia a zariadení objektu, ako aj výmena jeho súčastí (najmä výmena zdrojov tepla, vykurovacích telies a vnútorných inštalačných rozvodov), |
| 022 – Samostatné hnuteľné veci a súbory hnuteľných vecí vo výške obstarávacej ceny | * nákup prevádzkových strojov, prístrojov a zariadení vrátane prvého zaškolenia obsluhy (ak relevantné) pre terénne využitie |
| 029 Ostatný dlhodobý hmotný majetok vo výške obstarávacej ceny | * nákup prevádzkových strojov, prístrojov a zariadení vrátane prvého zaškolenia obsluhy (ak relevantné) pre terénne využitie |
| 023 Dopravné prostriedky vo výške obstarávacej ceny | * nákup osobného automobilu, minibusu pre poskytovanie terénnych služieb |

**Doplnkový výklad k oprávnenosti aktivity C2:**

Výdavky v rámci aktivity C2 sú oprávnené v prípade, že cieľovou skupinou sú osoby zo znevýhodnených skupín, ktoré má MAS definované v svojej Stratégii CLLD, resp. pokiaľ analýza v Stratégii implementácie CLLD pre dané územie definuje tieto konkrétne skupiny, napr. seniori, ako znevýhodnené skupiny.

|  |  |
| --- | --- |
| Špecifický cieľ 5.1.2 – Zlepšenie udržateľných vzťahov medzi vidieckymi rozvojovými centrami a ich zázemím vo verejných službách a vo verejných infraštruktúrach | |
| Rozvoj základnej infraštruktúry v oblastiach: | |
| D1. Učebne základných škôl | |
| Popis oprávnenej aktivity:  • Vybudovanie, modernizácia odborných učební, laboratórií, jazykových učebníc základných škôl:  - stavebno-technické úpravy existujúcich priestorov za účelom vytvorenia učební,  - materiálno-technické vybavenie učební podľa typu učebne | |
| Oprávnené výdavky | |
| Skupina oprávnených výdavkov | Vecný popis výdavku |
| 013 – Softvér vo výške obstarávacej ceny | * obstaranie softvéru vrátane výdavkov na obstaranie licencií súvisiacich s používaním softvéru – napr. multilicencie, skupinové licencie, atď. (oprávnený je základný softvér – základné programové vybavenie umožňujúce prácu s PC a aplikačný softvér/nadstavbový softvér, ktorý užívateľ používa výlučne v súvislosti so vzdelávacím procesom na ZŠ), * modernizácia softvéru – napr. upgrade (pridávanie nových funkcionalít zhodnocujúcich softvér) súvisiaci so vzdelávacím procesom na ZŠ, |
| 014 - Oceniteľné práva vo výške obstarávacej ceny | * nákup licencií - výdavky na obstaranie licencií, autorských práv a patentov bezprostredne súvisiacich s implementáciou projektu, okrem výdavkov na obstaranie licencií súvisiacich s používaním softvéru, ktoré sa triedia na 013, |
| 021 - Stavebné práce vo výške obstarávacej ceny | * nevyhnutné stavebno-technické úpravy súvisiace s vytvorením priestorov pre potreby učební a knižníc v rámci existujúcich priestorov ZŠ (vybudovanie priečok, vodoinštalácie, elektroinštalácie, sieťové rozvody omietky, podlahy, izolácie, sadrokartónové stropné konštrukcie, bezpečnostné prvky a pod.), |
| 022 – Samostatné hnuteľné veci a súbory hnuteľných vecí vo výške obstarávacej ceny | * nákup interiérového vybavenia ZŚ, * vybavenie a zariadenie školskej knižnice (vrátane knižničného fondu), * nákup telekomunikačnej a výpočtovej techniky vrátane príslušenstva (napr. počítačové zostavy, externé disky, tlačiarne, notebooky) bezprostredne súvisiacej s implementáciou projektu, * nákup prevádzkových strojov, prístrojov a zariadení vrátane prvého zaškolenia obsluhy (ak relevantné), |
| 029 Ostatný dlhodobý hmotný majetok vo výške obstarávacej ceny | * nákup interiérového vybavenia ZŚ, * vybavenie a zariadenie školskej knižnice (vrátane knižničného fondu), * nákup telekomunikačnej a výpočtovej techniky vrátane príslušenstva (napr. počítačové zostavy, externé disky, tlačiarne, notebooky) bezprostredne súvisiacej s implementáciou projektu, * nákup prevádzkových strojov, prístrojov a zariadení vrátane prvého zaškolenia obsluhy (ak relevantné). |

|  |  |
| --- | --- |
| Špecifický cieľ 5.1.2 – Zlepšenie udržateľných vzťahov medzi vidieckymi rozvojovými centrami a ich zázemím vo verejných službách a vo verejných infraštruktúrach | |
| Rozvoj základnej infraštruktúry v oblastiach: | |
| D2. Skvalitnenie a rozšírenie kapacít predškolských zariadení | |
| Popis oprávnenej aktivity:  • Skvalitnenie a rozšírenie kapacít predškolských zariadení (materských škôl):  - vybudovanie, rekonštrukcia alebo modernizácia prostredníctvom stavebno-technických úprav materskej školy,  - materiálno-technické vybavenie materskej školy,  - úpravy areálu materskej školy (detské ihriská, športové zariadenia pre deti uzavretých aj otvorených areálov s možnosťou celoročnej prevádzky, záhrad vrátane prvkov inkluzívneho vzdelávania a pod.); | |
| Oprávnené výdavky | |
| Skupina oprávnených výdavkov | Vecný popis výdavku |
| 013 – Softvér vo výške obstarávacej ceny | * obstaranie softvéru vrátane výdavkov na obstaranie licencií súvisiacich s používaním softvéru – napr. multilicencie, skupinové licencie, atď. (oprávnený je základný softvér – základné programové vybavenie umožňujúce prácu s PC a aplikačný softvér/nadstavbový softvér, ktorý užívateľ používa výlučne v súvislosti so vzdelávacím procesom v MŠ), * modernizácia softvéru – napr. upgrade (pridávanie nových funkcionalít zhodnocujúcich softvér) súvisiacim so vzdelávacím procesom v MŠ. |
| 021 - Stavebné práce vo výške obstarávacej ceny | * realizácia nových objektov MŠ, * rekonštrukcia a modernizácia budov MŠ, * prístavby, nadstavby, stavebné úpravy MŠ, * výstavba, rekonštrukcia a modernizácia školskej jedálne, výdajne školskej jedálne vrátane zariadenia, * stavebno-technické úpravy areálu MŠ vrátane detských ihrísk, športových zariadení pre deti – uzavretých aj otvorených s možnosťou celoročnej prevádzky, záhrad vrátane prvkov inkluzívneho vzdelávania, sadové úpravy a zeleň, * ako doplnková aktivita k stavebným úpravám budov: rekonštrukcia stavieb so zameraním na zvyšovanie energetickej hospodárnosti budov * realizácia opatrení na zlepšenie tepelno-technických vlastností konštrukcií, najmä obnova obvodového plášťa, oprava a výmena strešného plášťa vrátane strešnej krytiny, resp. povrchu plochých striech, oprava a výmena výplňových konštrukcií, opravy technického, energetického alebo technologického vybavenia a zariadení objektu, ako aj výmena jeho súčastí (najmä výmena zdrojov tepla, vykurovacích telies a vnútorných inštalačných rozvodov), |
| 022 – Samostatné hnuteľné veci a súbory hnuteľných vo výške obstarávacej ceny | * nákup interiérového vybavenia MŠ, * nákup výpočtovej techniky vrátane príslušenstva (napr. počítačové zostavy, externé disky, tlačiarne, notebooky) bezprostredne súvisiacej s implementáciou projektu, * nákup prevádzkových strojov, prístrojov a zariadení vrátane prvého zaškolenia obsluhy (ak relevantné) (napr. vybavenie a zariadenie školskej jedálne, výdajne školskej jedálne, a pod.), |
| 029 Ostatný dlhodobý hmotný majetok vo výške obstarávacej ceny | * nákup interiérového vybavenia MŠ, * nákup výpočtovej techniky vrátane príslušenstva (napr. počítačové zostavy, externé disky, tlačiarne, notebooky) bezprostredne súvisiacej s implementáciou projektu, * nákup prevádzkových strojov, prístrojov a zariadení vrátane prvého zaškolenia obsluhy (ak relevantné) (napr. vybavenie a zariadenie školskej jedálne, výdajne školskej jedálne, a pod.), |

**Doplnkový výklad k oprávnenosti aktivity D2:**

Za oprávnené sú považované výdavky, ktoré prispejú k skvalitneniu a/alebo rozšíreniu kapacít predškolských zariadení. Hračky, resp. ďalšie pomôcky pre deti rozvíjajúce ich zručnosti môžu byť považované za oprávnené výdavky pre vybavenie škôlok, avšak iba ako súčasť projektu, ktorého cieľ je v súlade s cieľmi aktivity D2, t.j. nemôže byť projekt zameraný iba na nákup hračiek.

Za oprávnené výdavky je možné považovať aj zakúpenie súboru výpočtovej techniky, avšak musia byť zachované ciele aktivity, iba samotný nákup IKT nie je oprávneným.

Za oprávnené výdavky je možné považovať aj obstaranie súboru vybavenia výdajnej školskej jedálne súčasťou ktorého budú napr. taniere, príbory, poháre, hrnčeky, várnice, boxy na prepravu stravy atď., avšak musia byť zachované ciele aktivity, iba samotný nákup týchto vecí nie je oprávneným výdavkom.

Výmena strešnej krytiny na budove MŠ by mohla byť oprávnenou činnosťou v rámci aktivity D2 v prípade, ak žiadateľ v ŽoPr odôvodní nevyhnutnosť takto realizovaného projektu a jeho súlad s cieľmi výzvy (napr. že strecha je v nevyhovujúcom stave, čím je priamo dotknutá kvalita predškolského vzdelávania v MŠ), t.j. otázne je, do akej miery projekt skvalitňuje dané zariadenie. V nadväznosti na skutočnosť, že výmena strechy sa týka budovy, v ktorej sa nachádza MŠ a ZŠ zároveň, je potrebné zohľadniť výdavky na výmenu strechy pomerne, napr. by výšku výdavkov žiadateľ úmerne krátil podľa podielu plochy určenej pre MŠ a teda oprávnené výdavky by predstavovali iba pomernú časť z celkových výdavkov na stavebné práce.

|  |  |
| --- | --- |
| Špecifický cieľ 5.1.2 - Zlepšenie udržateľných vzťahov medzi vidieckymi rozvojovými centrami a ich zázemím vo verejných službách a vo verejných infraštruktúrach | |
| Rozvoj základnej infraštruktúry v oblastiach: | |
| E1. Trhové priestory | |
| Popis oprávnenej aktivity:  • Výstavba, obnova a modernizácia mestských a obecných trhových priestorov za účelom podpory lokálnych producentov:  - stavebno technické úpravy,  - materiálno-technické vybavenie,  - | |
| Oprávnené výdavky | |
| Skupina oprávnených výdavkov | Vecný popis výdavku |
| 013 - Softvér vo výške obstarávacej ceny | * výdavky na obstaranie softvéru súvisiaceho s poskytovaním audiovizuálnych informácií osobám na trhovisku, * modernizácia softvéru súvisiaceho s poskytovaním audiovizuálnych informácií osobám na trhovisku.   **Výdavky na softvér sú oprávnené len v kombinácii s oprávnenými výdavkami uvedenými aspoň v rámci jednej inej skupiny výdavkov pre túto oprávnenú aktivitu.** |
| 021 - Stavebné práce vo výške obstarávacej ceny | * Rekonštrukcia trhoviska: * rekonštrukcie vnútorných a vonkajších priestorov trhovísk, * Budovanie trhoviska * budovanie vnútorných a vonkajších priestorov trhovísk, * Ďalšie súvisiace výdavky: * demolácia a následná úprava okolitých priestorov v nevyhnutnom rozsahu v priamej väzbe na projekt; |
| 022 – Samostatné hnuteľné veci a súbory hnuteľných vo výške obstarávacej ceny | * nákup prevádzkových strojov, prístrojov, zariadení, techniky a náradia (napr. trhoviskovej váhy a pod.) |
| 029 - Ostatný dlhodobý hmotný majetok vo výške obstarávacej ceny | * nákup prevádzkových strojov, prístrojov, zariadení, techniky a náradia (napr. trhoviskovej váhy a pod.) |

**Doplnkový výklad k oprávnenosti aktivity E1:**

Predmetom podpory v rámci výzvy zameranej na aktivitu E1 je výstavba, obnova a modernizácia mestských a obecných trhových priestorov. Trhovým priestorom sa myslí celkový priestor označený ako trhovisko, t.j. priestor do ktorého spadajú všetky obchodné miesta podľa organizačného poriadku trhoviska (napr. obchodné priestory, stánky, stojiská, resp. pulty a pod.).

V súvislosti s obstaraním vybavenia pre konkrétnu prevádzku je potrebné upozorniť na skutočnosť, že aktivita E1 je aktivitou, podporou ktorej nedochádza k poskytnutiu pomoci v prípade, že sú dodržané podmienky definované v teste štátnej pomoci, t.j. že ide o trhovisko v malom sídle, ktoré nemá potenciál prilákať obchodníkov ani zákazníkov z iných členských štátov.

Trhové priestory by mali byť poskytované všetkým potenciálnym obchodníkom za rovnakých podmienok, pričom obstarávané vybavenie, resp. realizované úpravy nesmú slúžiť, resp. byť realizované v prospech, resp. podľa potrieb konkrétneho obchodníka, ale by malo ísť o všeobecné vybavenie, resp. úpravy, ktoré môžu slúžiť väčšej skupine obchodníkov, resp. predajcov.

Žiadateľ môže vyberať poplatky za trhové miesto, výška týchto poplatkov však nemôže smerovať k tvorbe zisku. Vyzbierané poplatky je potrebné v plnej miere použiť iba na prevádzku trhového miesta. Sadzobník poplatkov a spôsob prideľovania trhových miest záujemcom musí byť nastavený jednotne, nediskriminačne a transparente, v žiadnom prípade nemôžu byť záujemcovia vyberaní na základe subjektívneho posudzovania.

Medzi oprávnené výdavky patria do tejto aktivity aj trhové stánky/pulty. Upozorňujeme, že stánky/pulty musia slúžiť iba pre potreby trhoviska a mali by byť ukotvené pevne so zemou, resp. môžu byť skladacie-mobilné za účelom napr. uskladnenia pred nepriaznivými vplyvmi počasia, nie však za účelom ich prenosu a prenajímania na iné účely ako účely na ktoré boli určené, t.j. účely trhoviska. Stánky by mali byť investičným (teda odpisovateľným) majetkom a mali by byť stavané tak, aby ich užívateľ mohol používať minimálne 5 rokov po ukončení realizácie projektu.

Dodávkové vozidlo nepatrí medzi oprávnené výdavky, zároveň ho nie je možné považovať za vybavenie trhoviska, ale skôr o prostriedok zabezpečujúci zásobovanie pre konkrétneho obchodníka, resp. predajcu, čím by mohlo dôjsť k poskytnutiu výhody, a tým aj štátnej pomoci konkrétnemu subjektu.

|  |  |
| --- | --- |
| Špecifický cieľ 5.1.2 - Zlepšenie udržateľných vzťahov medzi vidieckymi rozvojovými centrami a ich zázemím vo verejných službách a vo verejných infraštruktúrach | |
| Rozvoj základnej infraštruktúry v oblastiach: | |
| F1. Verejný vodovod | |
| Popis oprávnenej aktivity:  • rekonštrukcia vodovodných sietí, objektov a zariadení verejného vodovodu v aglomeráciách do 2 000 EO,  • budovanie verejných vodovodov, okrem prípadov ich súbežnej výstavby s výstavbou verejnej kanalizácie v aglomeráciách do 2 000 EO podľa aktualizovaného Národného programu SR pre vykonávanie smernice Rady 91/271/EHS, | |
| Oprávnené výdavky | |
| Skupina oprávnených výdavkov | Vecný popis výdavku |
| 021 - Stavebné práce vo výške obstarávacej ceny | * Rekonštrukcia vodovodov: * rekonštrukcia prívodov vody, vodovodných sietí, objektov a zariadení verejného vodovodu, * rekonštrukcia existujúcich vodárenských zdrojov podzemných vôd pri súčasnom zabezpečení splnenia požiadaviek na ich kvalitatívnu a kvantitatívnu ochranu; * intenzifikácia existujúcich vodárenských zdrojov so zohľadnením kvantitatívneho stavu daného vodného útvaru pri súčasnom zabezpečení splnenia požiadaviek na jeho kvalitatívnu a kvantitatívnu ochranu; * Budovanie vodovodov: * budovanie prívodov vody, vodovodných sietí, objektov a zariadení verejného vodovodu, * budovanie nových vodárenských zdrojov podzemných vôd a to v limitovaných prípadoch, keď nie je technicky a/alebo ekonomicky efektívne zásobovať obyvateľov obce pitnou vodou z existujúcich vodárenských sústav v ich bilančnom dosahu, resp. ich kvalita nezodpovedá požadovaným normám; * Ďalšie súvisiace výdavky: * demolácia a následná úprava verejnej komunikácie realizovaná v nevyhnutnom rozsahu v priamej väzbe na projekt;   **Za oprávnené výdavky súvisiace s rekonštrukciou/budovaním verejného vodovodu je možné považovať len výdavky vynaložené na verejný vodovod tak, ako je tento definovaný v zákone č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach.**  V tejto súvislosti preto tiež platí:  **Vodovodná prípojka sa nepovažuje za súčasť verejného vodovodu a preto nie sú výdavky na vodovodné prípojky oprávnené. Vodovodná prípojka je úsek potrubia spájajúci rozvádzaciu vetvu verejnej vodovodnej siete s vnútorným vodovodom nehnuteľnosti alebo objektu okrem meradla, ak je osadené.**  **Pripojenie na rozvádzaciu vetvu je súčasťou verejného vodovodu. Vybudovanie pripojenia na verejný vodovod je oprávneným výdavkom. Pripojenie sa spravidla realizuje navŕtavacím pásom s uzáverom.** |
| 022 – Samostatné hnuteľné veci a súbory hnuteľných vo výške obstarávacej ceny | * nákup prevádzkových/špeciálnych strojov, prístrojov, zariadení, techniky a náradia vrátane prvého zaškolenia obsluhy, ak verejné obstarávanie tovarov (technologického a strojného zariadenia) je mimo stavebných prác * nákup technológií alebo časti technológií tvoriacich navzájom funkčný celok |
| 029 Ostatný dlhodobý hmotný majetok vo výške obstarávacej ceny | * nákup prevádzkových/špeciálnych strojov, prístrojov, zariadení, techniky a náradia vrátane prvého zaškolenia obsluhy, ak verejné obstarávanie tovarov (technologického a strojného zariadenia) je mimo stavebných prác * nákup technológií alebo časti technológií tvoriacich navzájom funkčný celok |

|  |  |
| --- | --- |
| Špecifický cieľ 5.1.2 - Zlepšenie udržateľných vzťahov medzi vidieckymi rozvojovými centrami a ich zázemím vo verejných službách a vo verejných infraštruktúrach | |
| Rozvoj základnej infraštruktúry v oblastiach: | |
| F2. Verejná kanalizácia | |
| Popis oprávnenej aktivity:  • rekonštrukcia stokovej siete, objektov a zariadení verejnej kanalizácie v aglomeráciách do 2 000 EO,  • budovanie a rekonštrukcia verejných kanalizácií a budovanie a rekonštrukcia čistiarní odpadových vôd v aglomeráciách do 2 000 EO. | |
| Oprávnené výdavky | |
| Skupina oprávnených výdavkov | Vecný popis výdavku |
| 021 - Stavebné práce vo výške obstarávacej ceny | * Rekonštrukcia stokovej siete: * rekonštrukcia stokovej siete, objektov a zariadení verejnej kanalizácie, * rekonštrukcia čistiarní odpadových vôd, * Budovanie stokovej siete: * budovanie verejnej kanalizácie, objektov a zariadení verejnej kanalizácie, * budovanie čistiarní odpadových vôd, * Ďalšie súvisiace výdavky: * demolácia a následná úprava verejnej komunikácie realizovaná v nevyhnutnom rozsahu v priamej väzbe na projekt;   **Za oprávnené výdavky súvisiace s rekonštrukciou/budovaním verejnej kanalizácie je možné považovať len výdavky vynaložené na verejnú kanalizáciu tak, ako je táto definovaná v zákone č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach.**  V tejto súvislosti preto tiež platí:  **Kanalizačná prípojka sa nepovažuje za súčasť verejnej kanalizácie a preto nie sú výdavky na kanalizačné prípojky oprávnené. Kanalizačná prípojka predstavuje úsek potrubia, ktorým sa odvádzajú odpadové vody z pozemku alebo miesta vyústenia vnútorných kanalizačných rozvodov objektu alebo stavby až po zaústenie kanalizačnej prípojky do verejnej kanalizácie.**  **Vybudovanie zaústenia kanalizačnej prípojky do verejnej kanalizácie je oprávneným výdavkom.** **Zaústením kanalizačnej prípojky sa rozumie technické zariadenie alebo úprava potrubia verejnej kanalizácie umožňujúca pripojenie kanalizačnej prípojky.** |
| 022 – Samostatné hnuteľné veci a súbory hnuteľných vo výške obstarávacej ceny | * nákup prevádzkových/špeciálnych strojov, prístrojov, zariadení, techniky a náradia vrátane prvého zaškolenia obsluhy, ak verejné obstarávanie tovarov (technologického a strojného zariadenia) je mimo stavebných prác * nákup technológií alebo časti technológií tvoriacich navzájom funkčný celok |
| 029 Ostatný dlhodobý hmotný majetok vo výške obstarávacej ceny | * nákup prevádzkových/špeciálnych strojov, prístrojov, zariadení, techniky a náradia vrátane prvého zaškolenia obsluhy, ak verejné obstarávanie tovarov (technologického a strojného zariadenia) je mimo stavebných prác * nákup technológií alebo časti technológií tvoriacich navzájom funkčný celok |

1. Zákonč. 222/2004 Z. z. o dani z pridanej hodnoty v znení neskorších predpisov. [↑](#footnote-ref-1)
2. <https://www.financnasprava.sk/_img/pfsedit/Dokumenty_PFS/Podnikatelia/Clo_obchodny_tovar/EORI/StatistickaKlasifikaciaEkonomickychCinnosti.pdf> [↑](#footnote-ref-2)
3. Automobily patriace do kategórie vozidiel M1, bližšie identifikované v rámci prílohy č. 1 Nariadenia Európskeho parlamentu a Rady (EÚ) 2018/858 zo dňa 30.05.2018 (sedany, kabriolety, kombi ...), sú v rámci predmetnej aktivity A1 neoprávnené typy vozidiel [↑](#footnote-ref-3)
4. Nejedná sa však o nákup sociálnych vozidiel, ktoré sú predmetom aktivity C2 [↑](#footnote-ref-4)